Ερρίκος ΦιτςΆλαν-Χάουαρντ, 2ος υποκόμης ΦιτςΆλαν του Ντέργουεντ

Ο Ερρίκος Εδμόνδος ΦιτςΆλαν-Χάουαρντ, 2ος υποκόμης ΦιτςΆλαν του Ντέργουεντ, ιππότης Τάγματος Βρετανικής Αυτοκρατορίας, αγγλ.: Henry FitzAlan-Howard, 2nd Viscount FitzAlan of Derwent, ΟΒΕ (30 Οκτωβρίου 1883 - 17 Μαΐου 1962), ήταν Βρετανός ομότιμος.

 Βιογραφία 
Ο ΦιτςΆλαν-Χάουαρντ ήταν ο μοναχογιός του Εδμόνδου ΦιτςΆλαν-Χάουαρντ 1ου υποκόμη ΦιτςΆλαν του Ντέργουεντ, 2ου (επιζώντος της βρεφικής ηλικίας) γιου του Ερρίκου ΦιτςΆλαν-Χάουαρντ 14ου δούκα του Νόρφολκ, και της λαίδης Μαρίας Μπέρτη (1859–1938), κόρης του Μόνταγκιου Μπέρτη 7ου κόμη του Άμπινγκτον.

Υπηρέτησε ως λοχαγός στον Α΄ Παγκόσμιο Πόλεμο και τραυματίστηκε. Μετά τον πόλεμο, διετέλεσε βοηθός ιδιαίτερος γραμματέας από το 1921 έως το 1922 του πατέρα του, του τελευταίου λόρδου Υποδιοικητή της Ιρλανδίας. Έλαβε τον τίτλο του υποκόμη μετά το τέλος του πατέρα του το 1947, και έτσι έγινε διάδοχος του δουκάτου του Νόρφολκ, κάτι που παρέμεινε μέχρι το τέλος του.

 Οικογένεια 
Νυμφεύτηκε στις 9 Μαΐου 1922 την Τζόις Ελισάβετ Μαρία Λάνγκντεϊλ (25 Απριλίου 1898 - 1995), μεγαλύτερη κόρη και κληρονόμο του αντισυνταγματάρχη Φίλιππου Ιωσήφ Λάνγκντεϊλ, OBE, JP, DL, από το Χάουτον Χολ, Ανατολικό Ράιντινγκ του Γιόρκσιρ.  Χώρισαν το 1955, έχοντας αποκτήσει δύο κόρες:

 αξιότιμη Αλέθια Γκουέντολιν Αλίκη Μαρία ΦιτςΆλαν-Χάουαρντ (24 Νοεμβρίου 1923 - 5 Μαρτίου 2001), παντρεύτηκε τον αξιότιμο Εδουάρδο Φρειδερίκο Γουόρντ, νεότερο γιο του Γουλιέλμου Γουόρντ 2ου κόμη του Ντάντλεϋ.
 αξιότιμη Ελισάβετ Άννα Μαρία Γκάμπριελ ΦιτςΆλαν-Χάουαρντ (26 Ιανουαρίου 1934 - 20 Μαρτίου 1997), παντρεύτηκε τον σερ Βίβιαν Εδουάρδο Νέιλορ-Λέιλαντ 3ο βαρονέτο.

Τα ημερολόγια της Αλέθια κατά τη διάρκεια του πολέμου δημοσιεύθηκαν το 2020 ως The Windsor Diaries . 

 Το τέλος 
Ο λόρδος ΦιτςΆλαν του Ντέργουεντ απεβίωσε στις 17 Μαΐου 1962, σε ηλικία 78 ετών, οπότε το οικογενειακό σπίτι βρισκόταν στην οδό Μόνταγκου Σκουέαρ 12, με την φορολογητέα περιουσία του να ανέρχεται σε £81,307 (ισοδύναμο με περίπου 2.200.000 λίρες του 2023) .  Ο τίτλος του υποκόμη εξέλειπε με το τέλος του.

 Αναφορές 

Κατηγορία:Αξιωματικοί του Τάγματος της Βρετανικής Αυτοκρατορίας
Κατηγορία:Οικογένεια Χάουαρντ (αγγλική αριστοκρατία)